open-index/open-wikipedia-markdown huggingface dataset:
కాడ్మియం నైట్రేట్

**కాడ్మియం నైట్రేట్**ఒక అకర్బన రసాయన సమ్మేళనం.నిర్జల కాడ్మియం నైట్రేట్ రసాయన ఫార్ములా Cd (NO3) 2.ఆర్ద్ర కాడ్మియం నైట్రేట్ ల సాధారణ రసాయనఫార్ములా Cd (NO3) 2.xH2O.ఈ రసాయన సమ్మేళనంలో కాడ్మియం లోహంతో పాటు నైట్రోజన్, ఆక్సిజన్, హైడ్రోజన్ పరమాణువుల సంయోగం వలన ఈ రసాయన సంయోగ పదార్థం ఏర్పడినది.ఈ సంయోగ పదార్థాలలో నిరాకార, అషౌష్టవ రకం చెందినది, వోలటైల్ (తక్కువ ఉష్ణోగ్రత వద్ద ఆవిరిగా మారు/బాష్పీకరణ చెందు పదార్థాలు) పదార్థం కాగా, మిగిలినవి లవణాలు.. కాడ్మియం నైట్రేట్ సమూహానికి చెందిన అన్నియు రంగులేని స్పటికాకృతి ఘనపదార్థాలు.ఇవ్వన్నియు గాలిలోని తేమ/చెమ్మను పీల్చుకొని తడిగా /చెమ్మగా మారును.కాడ్మియం సంయోగ పదార్థాలు కాన్సరు కారకాలుగా గుర్తింపబడినవి.
## భౌతిక ధర్మాలు
### భౌతిక స్థితి
కాడ్మియం నైట్రేట్ తెల్లని స్పటికరూప ఘనపదార్థం.ఆర్ద్రతాకర్షణ కల్గిన రసాయన సమ్మేళనపదార్థం.వాసన రహితం.
### సాంద్రత
సాధారణ 25&nbsp;°C ఉష్ణోగ్రతవద్ద నిర్జల /అనార్ద్ర కాడ్మియం నైట్రేట్ సాంద్రత 3.6గ్రాములు/సెం.మీ3.నాలుగు జలాణువులు కల్గిన ఆర్ద్ర/జలయుత (tetrahdyrate) కాడ్మియం నైట్రేట్ సాంద్రత 2.45గ్రాములు/సెం.మీ3
### ద్రవీభవన ఉష్ణోగ్రత
సాధారణ వాతావరణ పీడనం దగ్గర (760 mmHg) నిర్జల /అనార్ద్ర కాడ్మియం నైట్రేట్ ద్రవీభవన స్థానం 360&nbsp;°C (680&nbsp;°F; 633K)., నాలుగు జలాణువులు కల్గిన ఆర్ద్ర కాడ్మియం నైట్రేట్ ద్రవీభవన స్థానం 59.5&nbsp;°C (139.1&nbsp;°F;332.6 K)
### బాష్పీభవన ఉష్ణోగ్రత
నాలుగు జలాణువులుకల్గిన ఆర్ద్ర కాడ్మియం నైట్రేట్ బాష్పీభవన స్థానం, సాధారణ వాతావరణ పీడనం దగ్గర (760 mmHg) 132&nbsp;°C (270&nbsp;°F; 405K)
### ద్రావణీయత
నీటిలో కరుగును. 100 మీ.లీ నీటిలో 0&nbsp;°C వద్ద 109.7 గ్రాములు, 18&nbsp;°C దగ్గర126.6 గ్రాములు, 30&nbsp;°C వద్ద139.8 గ్రాములు, 59.5&nbsp;°C వద్ద 320.9 గ్రాములు కరుగును.కాడ్మియం నైట్రేట్ ఇంకను ఆమ్లాలలో కరుగును.అమ్మోనియా, ఆల్కహాల్లు, ఇథర్,, ఎసిటోన్ లలోకూడా కరుగును.

## ఉత్పత్తి
కాడ్మియం లోహాన్ని లేదా కాడ్మియం ఆక్సైడ్ను నైట్రిక్ ఆక్సైడ్ లో కరగించి, పిమ్మట స్పటికికరించడం (crystallization) ద్వారా కాడ్మియం నైట్రేట్ ను ఉత్పత్తి కావింతురు.
:Cd + 4 HNO3 → 2 NO2 + 2 H2O + Cd(NO3)2
:CdO + 2HNO3 → Cd(NO3)2 +H 2O
అలాగే కాడ్మియం హైడ్రాక్సైడ్ లేదా కాడ్మియం కార్బోనేట్ను కూడా నైట్రిక్ ఆక్సైడ్ లో కరగించి, పిమ్మట స్పటికికరించడం (crystallization) ద్వారా కాడ్మియం నైట్రేట్ ను ఉత్పత్తి కావింతురు.
:CdCO3 + 2 HNO3 → Cd(NO3)2 + CO2 + H2O
## రసాయన చర్యలు
అత్యధిక ఉష్ణోగ్రత వద్ద కాడ్మియం నైట్రేట్ విఘటన/వియోగం చెందటం వలన కాడ్మియం ఆక్సైడ్, నైట్రోజన్ ఆక్సైడ్ లను ఉత్పత్తి చేయును.ఆమ్లీకృతకాడ్మియం నైట్రేట్ ద్రావణం ద్వారా హైడ్రోజన్ సల్ఫైడ్ వాయువును ప్రసరింపచేసిన, పసుపు వర్ణపు కాడ్మియం సల్ఫైడ్ ఏర్పడును.

కాస్టిక్ సోడా (సోడియం హైడ్రాక్సైడ్) ద్రావణంతో కాడ్మియం ఆక్సైడ్ చర్య వలన కాడ్మియం హైడ్రాక్సైడ్ అవక్షేపంగా ఏర్పడును.పలు కాడ్మియం లవణాలను ఇలా అవక్షేపరూపాలలో వేరు చేయవచ్చును.
## ఉపయోగాలు
కాడ్మియం నైట్రేట్ ను గాజు, పింగాణి వస్తువులకు రంగును ఇచ్చుటకై ఉపయోగిస్తారు.అలాగే పోటోగ్రఫిలో ఫ్లాష్‌పౌడర్ గా ఉపయోగిస్తారు.
## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
డిస్క్ ఆపరేటింగ్ సిస్టమ్

**డిస్క్ ఆపరేటింగ్ సిస్టమ్** లేదా **డాస్** అనేది అనేక కంప్యూటర్ ఆపరేటింగ్ వ్యవస్థలలో కమాండ్ లైన్ ఉపయోగించటం ద్వారా నిర్వహించబడేది.  MS-DOS 1981, 1995 మధ్య IBM PC కంపాటబుల్ మార్కెట్‌పై ఆధిపత్యం చెలాయించింది, లేదా పాక్షికంగా MS-DOS ఆధారిత మైక్రోసాఫ్ట్ విండోస్ (95, 98, మిలీనియం ఎడిషన్) సహా సుమారు 2000 వరకు ఆధిపత్యం చెలాయించింది. "DOS" అనేది MS-DOS, PC DOS, DR-DOS, FreeDOS, ROM-DOS, PTS-DOS సహా అనేక చాలా సారూప్య కమాండ్-లైన్ వ్యవస్థ యొక్క కుటుంబం వివరించడానికి ఉపయోగించబడుతుంది.

DOS- ఆధారిత మైక్రోసాఫ్ట్ విండోస్ 95, 98, మిలీనియం ఎడిషన్, కొంతవరకు, DOS శకం 2000 నాటిది. సంబంధిత ఆపరేటింగ్ సిస్టమ్స్‌లో MS-DOS, PC DOS, DR-DOS, FreeDOS, PTS-DOS, ROM-DOS, JM-OS, అనేక ఇతర ఆపరేటింగ్ సిస్టమ్‌లు ఉన్నాయి. వాడుకలో సాధారణం అయినప్పటికీ, ఈ ఆపరేటింగ్ సిస్టమ్‌లు ఏవీ కేవలం DOS కాదు. 1960 లలో సంబంధం లేని ఐబిఎం మెయిన్ఫ్రేమ్ ఆపరేటింగ్ సిస్టమ్‌కు ఈ పేరు పెట్టబడింది. చాలా సంబంధం లేని x86- సంబంధిత మైక్రోకంప్యూటర్ డిస్క్ ఆపరేటింగ్ సిస్టమ్స్ వారి పేరు మీద DOS ను కలిగి ఉన్నాయి. వాటిని ఉపయోగించే కంప్యూటర్లను చర్చిస్తున్నప్పుడు వీటిని కేవలం DOS అని పిలుస్తారు. (అమిగాడోస్, AMSDOS, ANDOS, ఆపిల్ డాస్, అటారీ డాస్, కమోడోర్ డాస్, సిఎస్ఐ-డాస్, ప్రోడోస్, టిఆర్ఎస్-డాస్ వంటివి). ఈ ఆపరేటింగ్ సిస్టమ్‌లలో ఒకదానిని నడుపుతున్న సాఫ్ట్‌వేర్ ఇతర ఆపరేటింగ్ సిస్టమ్‌లలో పనిచేయకపోవచ్చు.

## మూలాలు

వర్గం:కంప్యూటర్
అమ్మోనియం హెక్సాక్లోరోప్లాటినేట్

**అమ్మోనియం హెక్సాక్లోరోప్లాటినేట్** ఒక రసాయన సంయోగ పదార్థం. అమ్మోనియం హెక్సాక్లోరోప్లాటినేట్ ఒక అకర్బన రసాయన సమ్మేళన పదార్థం. ఈ సంయోగ పదార్థాన్ని **అమ్మోనియం క్లోరోప్లాటినేట్** అనికూడా వ్యవహరిస్తారు. ఈ రసాయన పదార్థం యొక్క రసాయన సంకేత పదం (NH4)2[PtCl6]. ఇది నీటిలో పసుపురంగు ద్రావణాన్ని ఏర్పరచును. ఒక మొలారిటి అమ్మోనియం క్లోరైడ్(NH4Cl) లో అమ్మోనియం హెక్సాక్లోరోప్లాటినేట్ యొక్క ద్రవణీయత కేవలం 0.0028 గ్రాములు/100 మి.లీ. ఇది ఆర్ద్రతాకర్షణ లేని రసాయన సంయోగపదార్థం.
## భౌతిక ధర్మాలు
### భౌతిక రూపం
అమ్మోనియం హెక్సాక్లోరోప్లాటినేట్ వాసన లేని ,పసుపురంగులో ఉన్న స్పటికాకృతికల్గి ఘనస్థితిలో ఉండు రసాయన సంయోగ పదార్థం. అమ్మోనియం హెక్సాక్లోరోప్లాటినేట్ యొక్క అణుభారం 443.87 గ్రాములు/మోల్, అర్ద్రాతాకర్షణ కల్గిన రసాయన సంయోగ పదార్థం.

### సాంద్రత
అమ్మోనియం హెక్సాక్లోరోప్లాటినేట్ రసాయన సంయోగ పదార్థం సాంద్రత 3.065(3.07) గ్రాములు/సెం.మీ3

### ద్రవీభవన ఉషోగ్రత
అమ్మోనియం హెక్సాక్లోరోప్లాటినేట్ రసాయన సంయోగపదార్థం యొక్క ద్రవీభవన స్థానం 380&nbsp;°C (716&nbsp;°F; 653K),ఈ ఉష్ణోగ్రత దగ్గర అమ్మోనియం హెక్సాక్లోరోప్లాటినేట్ వియోగం పొందును.
### ద్రావణీయత
నీటిలో అమ్మోనియం హెక్సాక్లోరోప్లాటినేట్ ద్రావణీయత కల్గినను అది, పరిమిత స్వల్ప ప్రమాణంలో మాత్రమే కల్గి ఉన్నది. 100 మి.లీ పరిమాణం ఉన్న నీటిలో 0&nbsp;°C వద్ద 0.289గ్రాములు,15&nbsp;°C వద్ద 0.7 గ్రాములు,20&nbsp;°C దగ్గర 0.499గ్రాములు,100&nbsp;°C వద్ద 3.36 గ్రాములు కరుగును.
## రసాయన చర్యలు
హైడ్రోజన్ వాయు ప్రవాహం (stream of hydrogen )లో 200&nbsp;°C వద్ద అమ్మోనియం హెక్సాక్లోరోప్లాటినేట్ ను వేడి చేయడం వలన ప్లాటినం స్పాంజి ఏర్పడును. దీనిని క్లోరిన్ వాయువుతో చర్య నొందించడం వలన H2PtCl6 ఏర్పడును.

## ఉత్పత్తి
అమ్మోనియం హెక్సాక్లోరో ప్లాటినేట్ సంయోగ పదార్థం టెట్రాహెడ్రల్ అమ్మోనియం కేటాయానులు,ఆక్టాహెడ్రల్[PtCl6]2− అనయానులను కల్గి ఉండును. హెక్సాక్లోరోప్లాటినిక్ ఆమ్లద్రవంతో అమ్మోనియం లవణాన్ని చర్య నొందించడం ద్వారా మొత్తాన్ని చూర్ణంవంటి  అమ్మోనియం హెక్సాక్లోరో ప్లాటినేట్‌ను అవక్షేపంగా పొందటం జరుగును. ఈ సంక్లిష్ట సంయోగ పదార్థం అతితక్కువ/అధమ ద్రావణియత కల్గి ఉన్నందున, ఖనిజాలనుండి, రిసైకిల్డ్ శేషపదార్థాల నుండి ప్లాటినంను వేరుచేయుటకు ఈ విధానాన్ని అనుసరిస్తారు.

## ఉపయోగాలు
అమ్మోనియం హెక్సాక్లోరోప్లాటినేట్ ను ప్లాటినం ప్లేటింగు లో ఉపయోగిస్తారు.అమ్మోనియం హెక్సాక్లోరోప్లాటినేట్,రసాయనంCu(OAc)2మరియు హైడ్రోజన్ సల్ఫైడ్(H>2S తో చర్య వలనCu2PtIIPt3IVS8ను ఉత్పత్తి చేయును.ఈఈ ఉత్పాదికాన్ని డయా మాగ్నెటిక్ పదార్థాలలో,సెమి కండక్టరులలో ఉపయోగిస్తారు.

## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:అమ్మోనియా సమ్మేళనాలు
వర్గం:అకర్బన సమ్మేళనాలు
సోషల్ మీడియా

**సోషల్ మీడియా** లేదా **సామాజిక మాధ్యమం** అనగా విర్ట్యువల్ కమ్యునిటీస్, నెట్వర్క్ లలో కెరీర్ ఆసక్తులను, ఆలోచనలను, చిత్రాలను, వీడియోలను సృష్టించడానికి, పంచుకోవడానికి, లేదా సమాచారాన్ని మార్పిడి చేయడానికి ప్రజలను లేదా కంపెనీలను అనుమతించే కంప్యూటర్-మాధ్యమ ఉపకరణాలు. 

*పిన్‌టెరెస్ట్

వర్గం:సోషల్ మీడియా
కాడ్మియం అయోడైడ్

**కాడ్మియం అయోడైడ్ ** ఒక రసాయన సంయోగ పదార్థం. సంయోగ పదార్థమనగా ఒకటికన్నా ఎక్కువ మూలకాల పరమాణువుల సంయోగం వలన ఏర్పడిన రసాయన సమ్మేళన పదార్థం.ఇది ఒక అకర్బన సమ్మేళన పదార్థం.కాడ్మియం, అయోడిన్ పరమాణువుల సంయోగం వలన కాడ్మియం అయోడైడ్ సంయోగ పదార్థం ఏర్పడినది. కాడ్మియం అయోడైడ్ యొక్క రసాయన సంకేత పదం CdI2.ఈ రసాయన సంయోగ పదార్థం యొక్క విభిన్న స్పటికనిర్మాణం ప్రాముఖ్యత కల్గినది. బలమైన ధ్రువియ లక్షణాన్నికల్గిన, ఈ రకపు స్పటికనిర్మాణం MX2 రకపు సంయోగ పదార్థాలలో అరుదు.
## భౌతిక లక్షణాలు
### భౌతిక స్థితి
కాడ్మియం అయోడైడ్ ఘనరూప పదార్థం.స్పటిక అణునిర్మాణం కల్గిఉన్నది. ఇది సామాన్యంగా తెల్లగా ఉండును.లేదా లేత/పాలిపోయిన పసుపురంగులో ఉండును.
### అణుభారం/మాలిక్యులర్ మాస్
కాడ్మియం అయోడైడ్ యొక్క అణుభారం 366.22 గ్రాములు/మోల్. 

### సాంద్రత
కాడ్మియం అయోడైడ్ రసాయన సంయోగ పదార్థం యొక్క సాంద్రత(25&nbsp;°C వద్ద) 5.670 గ్రాములు/సెం.మీ3.

### ద్రవీభవన ఉష్ణోగ్రత
కాడ్మియం అయోడైడ్ రసాయన సంయోగ పదార్థం యొక్క ద్రవీభవన స్థానం 388&nbsp;°C (729&nbsp;°F; 660K) 

### బాష్పీభవన ఉష్ణోగ్రత
కాడ్మియం అయోడైడ్ రసాయన సంయోగ పదార్థం యొక్క బాష్పీభవన స్థానం 787&nbsp;°C (1,368&nbsp;°F; 1,015K) 

### ద్రావణీయత
కాడ్మియం అయోడైడ్ నీటిలో కరుగును అలాగే ఇథనాల్, ఎసిటోన్, ఇథర్, అమ్మోనియా లలో కరుగుతుంది.కాడ్మియం అయోడైడ్ ఒక లీటరు నీటిలో,0&nbsp;°C వద్ద787 గ్రాములు, 20&nbsp;°C వద్ద 847 గ్రాములు, 100&nbsp;°C దగ్గర 1250 గ్రాములు కరుగును.
## ఉత్పత్తి
*కాడ్మియం లోహాన్ని హైడ్రో అయోడిక్ఆమ్లంతో చర్య జరపడం వలన కాడ్మియం అయోడైడ్ ను ఉత్పత్తి చేయుదురు.
*అలాగే కాడ్మియం ఆక్సైడ్తో హైడ్రో అయోడిక్ఆమ్లంతో చర్య జరపడం వలన కూడా కాడ్మియం అయోడైడ్ ను ఉత్పత్తి చేయుదురు.
*కాడ్మియం హైడ్రాక్సైడ్ను హైడ్రో అయోడిక్ఆమ్లంతో చర్య జరిపించడం వలన కూడా కాడ్మియం అయోడైడ్ ను ఉత్పత్తి చేయుదురు.
*ఇంకను కాడ్మియం కార్బోనేట్ తో కూడా హైడ్రో అయోడిక్ఆమ్లంలో కరగించి, తో చర్య జరిపించడం వలన కూడా కాడ్మియం అయోడైడ్ ను ఉత్పత్తి చేయుదురు
*అంతియే కాకుండా కాడ్మియం లోహాన్ని అయోడిన్ తో కలిపి వేడి చెయ్యడం వలన కూడా కాడ్మియం అయోడైడ్ ను ఉత్పత్తి చేయుదురు.

## స్పటిక నిర్మాణసౌష్టవం
కాడ్మియం అయోడైడ్అణువులో అయోడిన్ అయాన్ లు దగ్గరిగా ఆవృతమైన షట్కోణ అమరికతోఉండగా, కాడ్మియం కేటాయానులు ఆవృతమైన షట్కోణ స్థానం/తావులో వికల్పమైన (ఒకటివిడిచి ఒకటిగానున్న:alternate) పొరలలో నిండి యుండును.ఫలితంగా అణువు అల్లిక పొరల సౌష్టవాన్ని ప్రదర్శించును.ఈ మూల/ప్రథమ నిర్మాణాన్ని చాలాలవణాలలో, ఖనిజాలలో గుర్తించవచ్చును. కాడ్మియం అణునిర్మాణం ఎక్కువగా అయోనికల్ బంధం కల్గి, పాక్షిక సమన్వియ బంధ లక్షణా లను (covalent character ) కల్గి ఉంది.

## ఉపయోగాలు
కాడ్మియం అయోడైడ్‌ను లితోగ్రఫీ, పోటోగ్రఫీ,, విద్యుత్తు కళాయి ప్రక్రియ/ఎలక్ట్రోప్లేటింగు లలో ఉపయోగిస్తారు.అలాగే ప్రకాశకత్వంగల (phosphors) రసాయనాల నిర్మాణం/ తయారీలో /ఉత్పత్తిలో ఉపయోగిస్తారు.

## మూలాలు/ఆధారాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:కాడ్మియం సమ్మేళనాలు
వర్గం:అకర్బన సమ్మేళనాలు
ఓరుగంటి నీలకంఠశాస్త్రి

**ఓరుగంటి నీలకంఠశాస్త్రి** ఒక ప్రసిద్ధి చెందిన పండితుడు, ఉభయభాషా పారంగతుడు. 
## విశేషాలు
ఇతడు జూలై 19 వ తేదీన విజయనగరంలో జన్మించాడు. ఇతడు విజయనగర మహారాజా సంస్కృత కళాశాలలో విద్యను కొనసాగించాడు. సంస్కృత అలంకార, వ్యాకరణశాస్త్రాలు, పూర్వోత్తర మీమాంసలు, తర్కశాస్త్రము, ప్రస్థాన త్రయము సమగ్రంగా అభ్యసించినాడు. ఇతడు 1971 వరకు గుంటూరు హిందూ కళాశాలలోను, 1971-72లో కె.వి.కె సంస్కృత కళాశాలలోను సంస్కృత అధ్యాపకుడిగా పనిచేశాడు. తరువాత గుంటూరు పి.జి.కాలేజీలో తెలుగు శాఖలో యు.జి.సి.గౌరవాచార్యునిగా పనిచేశాడు.  
## రచనలు
ఇతని రచనలు అనేకం భారతి వంటి పత్రికలలో ప్రచురితమయ్యాయి. ఇతని రచనలలో కొన్ని:
# తల్లి విన్కి (లలితా సహస్రనామ వివృతి)
# తిక్కయజ్వ హరిహరనాథతత్త్వము
# శ్రీ దక్షిణామూర్తి స్తోత్రం
# సూతసంహిత
# అక్షర సమామ్నాయము
# లోచనము
# కళ్యాణలీల మొదలైనవి.
## బిరుదములు
* వ్యాకరణ విద్యా ప్రవీణ
* ఉభయ భాషా ప్రవీణ
* వేదాంత పారీణ మొదలైనవి.

## మూలాలు

వర్గం:సంస్కృత పండితులు
వర్గం:తెలుగు పండితులు
వర్గం:ఆధ్యాత్మిక గ్రంథ రచయితలు
వర్గం:విజయనగరం జిల్లా రచయితలు
సాయుధ దళాల వైద్య కళాశాల

**సాయుధ దళాల వైద్య కళాశాల** (**Armed Forces Medical College** - **AFMC**) మహారాష్ట్ర లోని పూణేలో ఉన్న వైద్య కళాశాల. ఈ కళాశాల భారత సాయుధ దళాల నిర్వహణలో ఉంది. ఇది బిసి రాయ్ కమిటీ సిఫార్సుపై రెండవ ప్రపంచ యుద్ధం తర్వాత 1948 మేలో స్థాపించబడింది. ఈ ఎఎఫ్‌ఎమ్‌సి అండర్‌గ్రాడ్యుయేట్ వింగ్ 1962 ఆగస్టు 4 న స్థాపించబడింది, ఈ రోజును ప్రపంచ వ్యాప్తంగా ఉన్న దాని పూర్వ విద్యార్థులు ఎఎఫ్‌ఎమ్‌సి దినోత్సవంగా జరుపుకుంటారు. ఎఎఫ్‌ఎమ్‌సి భారతదేశపు గొప్ప వైద్య కళాశాలల్లో ఒకటిగా ఉంది. ఇది అవుటులుక్ 2012, 2015 లలో చేసిన సర్వేలో దేశంలోని అన్ని అండర్‌గ్రాడ్యుయేట్ వైద్య సంస్థల లోకీ రెండవ స్థానం సంపాదించింది. ఈ సంస్థ శిక్షితులైన డాక్టర్లను అందించడం ద్వారా మొత్తం త్రివిధ దళాలను పరిపుష్టం చేసింది. ఇది ప్రధానంగా వైద్య అండర్‌గ్రాడ్యుయేట్‌లు, పోస్ట్‌గ్రాడ్యుయేట్‌లు, దంత పోస్ట్‌గ్రాడ్యుయేట్‌లు, నర్సింగ్ సభ్యులు, పారామెడికల్ సిబ్బందికీ శిక్షణనిస్తుంది.

## మూలాలు

## వెలుపలి లంకెలు
వర్గం:వైద్య కళాశాలలు
జంధ్యాల మహతీశంకర్

**Dr.జంధ్యాల మహతీశంకర్**(1940-2023) తెలుగు కవి, రచయిత.  అతను కరుణశ్రీ జంధ్యాల పాపయ్య శాస్త్రి వద్ద సాహిత్య విద్యనభ్యసించాడు. విజయవాడ శాతవాహన కళాశాలలో ఆంధ్ర శాఖాధ్యక్షులుగా, రీడరుగా పనిచేసాడు. 1984లో ఉత్తమ కళాశాలాధ్యపకునిగా రాష్ట్రప్రభుత్వ పురస్కారాన్ని అందుకున్నాడు. ఆయన  "వేలూరి శివరామశాస్త్రి కృతులు-సమీక్ష" అనే పరిశోధనా గ్రంధం రాసి, ఆంధ్రా విశ్వవిద్యాలయం నుండి పి.హెచ్.డి అందుకున్నారు. ఆయన తెలుగు సాహిత్యంలో అనేక గ్రంథాలను రచించారు. 

## రచనలు
# సాహితీమహతి
# వేలూరి శివరామశాస్త్రి వ్యాసభారతి
# వేలూరి శివరామశాస్త్రి అవధాన భారతి
# వేలూరి సారస్వత వ్యాసావళి
# అష్టదిగ్గజ కవితావైభవం
# కరుణశ్రీ కవితా విజయశ్రీ
# ఎఱ్ఱన కృతులు సమాజ చిత్రణము
# వేలూరి శివరామశాస్త్రి (మోనోగ్రాఫ్)
# వ్యాసవాణి
# కవిత్రయ భారతంలో కమనీయ ఘట్టాలు
# తెలుగులో రాజకవులు 
# తెలుగుకవులు - భక్తితత్త్వం
## మూలాలు

## బాహ్య లంకెలు
* 

వర్గం:తెలుగు రచయితలు
తిరుమళిశై ఆళ్వార్

**తిరుమళిశై ఆళ్వార్** శ్రీవైష్ణవ శాఖకు చెందిన తమిళ విష్ణు భక్తుడు, పన్నెండు మంది ఆళ్వారుల్లో ఒకరు. తొండనాడు(ప్రస్తుతం కంచిపురం, తిరువళ్ళూర్ జిల్లాల్లో భాగం)కు చెందినవారు. క్రీ.పూ.4203లో జన్మించినట్టు భావిస్తారు. శ్రీవైష్ణవ సంప్రదాయం ఆయన సాక్షాత్తు శ్రీమహావిష్ణువు చక్రాయుధం, సుదర్శనం అవతారంగా భావిస్తారు. తిరుమళైశాయిలోని జగన్నాథ పెరుమాళ్ ఆలయంలో భగవత్ కృపచే జన్మించారని నమ్ముతారు.

తిరువాలన్, పంకయా చెల్వి అన్న పిల్లలు లేని, గిరిజన దంపతులు కట్టెలు కొడుతుండగా బాలుడిని చూసి, ఇంటికి తెచ్చుకున్నారు. దంపతులకు కనికణ్ణన్ అనే మరో కుమారుడు కూడా ఉన్నాడు. అతను తిరుమళిశై ఆళ్వారు శిష్యుడు అయ్యారు.

తిరుమళైశాయి ఆళ్వార్ తాను బ్రాహ్మణ, క్షత్రియ, వైశ్య & శూద్ర వర్ణాలకు చెందినవాణ్ణి కానని చెప్పుకున్నారు, ఒకానొక ద్విపదల్లో తనను తాను అవర్ణుడిగా అంటే కులం లేనివానిగా లేదా దళితునిగా పేర్కొన్నారు.

## తొలినాళ్ళ జీవితం
ఆయన పేరు తిరుమళైశాయి అన్న ఆయన పుట్టిన ప్రదేశం పేరుమీదుగా వచ్చింది, ప్రస్తుతం ఇది నేటి చెన్నై నగరంలో అంతర్భాగంగా ఉంది. భార్గవ మహర్షి, కనకాంగి దంపతులకు, తల్లి గర్భంలో అసహజమైన 12 నెలల గర్భవాసం అనంతరం జన్మించారు.  కాలుసేతులు, ప్రాణం లేని శరీరంగా శిశువు బయటకు వచ్చాడు. దంపతులు తీవ్రంగా నిరాశ చెంది, అయిష్టంగానే ఓ వెదురుపొద కింద  వదిలేసి, ఆధ్యాత్మిక ప్రయాణం కొనసాగించారు. విష్ణుమూర్తి లక్ష్మీదేవితో సహా ప్రత్యక్షమై ఆ మృతశిశువుకు మాంసం, ప్రాణం ఇచ్చి ప్రాణమున్న మనిషిని చేశారు.

అతనికి చేతులు, కాళ్ళు కూడా ఏర్పడ్డాయి, ఆప్యాయంగా ఓ గిరిజనుడైన తిరువళన్ తీసుకుని పెంచుకోవడం ప్రారంభించారు. పుణ్య దంపతులైన తిరువళన్, పంకజవల్లి ఆ బిడ్డను తమకు ప్రసాదించిన భగవంతుని కృపకు పట్టరాని సంతోషం పొందారు. పిల్లాడు పెరిగి తిరుమళిశై ఆళ్వార్ అయ్యారు. అతని కుడి పాదంలో కన్ను కూడా ఉంటుంది. తిరుమళిశై గ్రామానికి దగ్గరిలోని పిరయంపదు అన్న చిన్న పల్లెలో పదేళ్ళ వయసు వచ్చేవరకూ జీవించారు. ఈ ఆళ్వారు సుదర్శన చక్రం యొక్క అవతారంగా భావిస్తారు.

తిరుమళిశై ఆళ్వార్ అన్ని మతాల గురించి తెలుసుకోవాలని నిర్ణయించుకుని. పలు మతాల సాహిత్యం చదువుకున్నారు. ఆ క్రమంలో శివుడి పరమ భక్తుడైపోగా శివక్యారు అన్న పేరు వచ్చింది. ఒకరోజు, ఓ ముసలాయన మొక్కను పీకి, తిప్పి, పగిలిపోయిన కుండతో, తెగిన తాడుతో, నీళ్ళులేని నూతిలోంచి తోడుతూ నీళ్ళపోసే ప్రయత్నం చేస్తున్నారు. అలాంటి మూర్ఖపు పని ఎందుకు చేస్తున్నావని శివాక్యర్ అడిగారు. ఆ పెద్దాయన మరెవరో కాదు - పెయ్ ఆళ్వార్. సజలమైన నిండు నుయ్యిలాంటి వేదాలు, స్మృతులు శ్రీమన్నారాయణుడు సర్వోన్నతుడైన దైవమని చెప్తూండగా, తెలిసి తెలిసీ శివాక్యర్ శైవాన్ని అవలంబించడం కన్నా తాను చేస్తున్నదేమీ అంతకన్నా మూర్ఖపు పని కాదని బదులిచ్చారు. ఆపైన వారిద్దరి మధ్య జరిగిన వాదనలో పెయ్ ఆళ్వార్ గెలిచి శివక్యారును వైష్ణవునిగా మార్చారు.

## Notes

వర్గం:ఆళ్వారులు
జవహర్‌లాల్ ఇన్‌స్టిట్యూట్ ఆఫ్ పోస్ట్‌గ్రాడ్యుయేట్ మెడికల్ ఎడ్యుకేషన్ అండ్ రీసెర్చ్

**జవహర్‌లాల్ ఇన్‌స్టిట్యూట్ ఆఫ్ పోస్ట్‌గ్రాడ్యుయేట్ మెడికల్ ఎడ్యుకేషన్ అండ్ రీసెర్చ్** (**JIPMER**) అనేది భారతదేశంలోని ఒక వైద్య కళాశాల,, ఆసియాలో యూరోపియన్ వైద్యం నేర్పిన వాటిలో అతి పురాతనమైనది. ఇది దక్షిణ భారతదేశంలో పుదుచ్చేరి కేంద్రపాలిత ప్రాంతం యొక్క రాజధాని పాండిచ్చేరిలో ఉంది. జిప్మర్ దాని అంతర్గత పరిపాలన అమలుకు స్వయంప్రతిపత్తి గల భారతీయ కేంద్ర ప్రభుత్వం నిధుల సంస్థ.

## మూలాలు

## వెలుపలి లంకెలు
వర్గం:వైద్య కళాశాలలు
పథేర్ పాంచాలి

***పథేర్ పాంచాలి*** (బెంగాలీ-pɔt̪ʰer pãtʃali, తెలుగు అర్థం-*చిన్న దారి పాట*) సత్యజిత్ రే దర్శకత్వంలో, పశ్చిమ బెంగాల్ ప్రభుత్వం నిర్మించిన 1955 నాటి బెంగాలీ చలనచిత్రం. 1928లో బిభూతి భూషణ్ బందోపాధ్యాయ్ రాసిన *పథేర్ పాంచాలి* నవల ఈ సినిమా కథకు ఆధారం. ఇది సుప్రసిద్ధ భారతీయ దర్శకుడు సత్యజిత్ రే దర్శకత్వం వహించిన తొలి సినిమా. అపు చిత్రత్రయంలో *పథేర్ పాంచాలి* మొదటిది - దీనిలో అపు బాల్యం చిత్రీకరించారు.  ఈ చిత్రం 1955లో నిర్మించబడిన సినిమాలలో ఉత్తమ బెంగాలీ సినిమాగా  జాతీయ చలన చిత్ర పురస్కారాన్ని పొందింది. 
## ఇతివృత్తం
బెంగాలీ బ్రాహ్మణ దిగువ మధ్యతరగతి కుటుంబానికి చెందిన అపు అనే పిల్లాడి బాల్యం ఇందులో ప్రధాన ఇతివృత్తం. ప్రధానంగా కథంతా బెంగాల్ లోని ఓ పల్లెటూర్లో సాగుతుంది. అపు తల్లిదండ్రులు సర్బజయ, హరిహరరాయ్, అతని అక్క దుర్గ. పూజారిగా పనిచేస్తున్న హరిహరరాయ్ కుటుంబం పేదరికంతో బాధపడుతూ ఉంటుంది. హరిహరరాయ్ వరుసకు అక్కగారైన ముసలి స్త్రీ ఇందర్ ఠాకూర్న్ కూడా వారితోనే నివసిస్తూంటారు. కొన్నాళ్ళకు ఇందర్ మరణిస్తారు. అంతేకాక దురదృష్టవశాత్తూ యుక్తవయస్సుకు వచ్చిన దుర్గ కూడా మరణిస్తుంది. ఇల్లు పాడుపడిపోతుంది, ఇలాంటి స్థితిగతుల మధ్య పల్లెటూళ్ళో జీవించలేక హరిహరరాయ్, సర్బజయ, అపు కలకత్తా వలస వెళ్ళిపోవడంతో సినిమా ముగుస్తుంది.
## నటీనటులు
* హరిహరరాయ్ గా కానూ బెనర్జీ
* సర్బజయ రాయ్ గా కరుణ బెనర్జీ
* అపూర్బ రాయ్ (అపు) గా సుబీర్ బెనర్జీ
* దుర్గా రాయ్ (చిన్నతనం) గా రుంకీ బెనర్జీ
* దుర్గా రాయ్ (యుక్తవయసు) గా ఉమా దాస్‌గుప్తా
* ఇందిర్ ఠాకూర్న్ గా చునిబాలా దేవి
* పాఠశాల మాస్టారు ప్రసన్నగా తులసీ చక్రబొర్తి
## సాంకేతిక నిపుణులు
* దర్శకుడు - సత్యజిత్ రే
* నిర్మాత - పశ్చిమ బెంగాల్ ప్రభుత్వం
* నేపథ్య సంగీతం - రవిశంకర్
* ఛాయాగ్రాహకుడు - సుబ్రతా మిత్రా
* కూర్పు - దులాల్ దత్తా

## నిర్మాణం
### అభివృద్ధి
1928లో బిభూతిభూషణ్ బందోపాధ్యాయ్ రాసిన *పథేర్ పాంచాలి* నవల ఎప్పుడు ప్రజాదరణ కోల్పోతే అప్పుడే ఆపివేసే షరతు మీద పత్రికలో ప్రచురితమై మంచి పాఠకాదరణ పొందింది. తర్వాతి సంవత్సరమే ప్రచురితమై, బెంగాలీ సాహిత్యంలో నిలిచిపోయిన పాత్రగా అపు, నవలగా పథేర్ పాంచాలి నిలిచాయి. 1940ల్లో శాంతినికేతన్‌లో లలిత కళల్లో చదువుకుని బయటకి వచ్చి కథకుడు, చిత్రకారుడు సత్యజిత్ రే భారతీయ సినిమాల్లో ప్రేమ పాటలు, మార్మిక పురాణాలు తప్ప జనజీవితం స్ఫూర్తినివ్వకపోవడంపై చాలా అసంతృప్తి కలిగివుండేవాడు. అందుకే బెంగాలీ గ్రామీణ జీవిత వాస్తవాన్ని, వారి ఆశల్ని, కలల్ని ప్రతిబింబించిన *పథేర్ పాంచాలి* నవలను సినిమాగా మలిచాడు.

## ఇవి కూడా చూడండి

* అపరాజితో - పథేర్ పాంచాలి కి కొంసాగింపుగా వచ్చిన సినిమా

## మూలాలు

## ఇతర మూలాలు


వర్గం:బెంగాలీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:సత్యజిత్ రాయ్ సినిమాలు
ప్రధానమంత్రి జీవనజ్యోతి

**ప్రధానమంత్రి జీవన జ్యోతి బీమాయోజన** భారత ప్రభుత్వ జీవిత బీమాపథకం. ఈ పథకం వాస్తవంగా 2015 ఫిబ్రవరిలో ఆర్థిక మంత్రి అరుణ్ జైట్లీ చే బడ్జెట్ ప్రసంగంలో ప్రకటించబడింది. ఇది ప్రధాన మంత్రి నరేంద్ర మోడీ చే 2015 మే 9 న కోల్‌కతాలో ప్రారంభించబడింది. 2015 మే వరకు భారత జనాభాలో 20 శాతం మంది మాత్రమే ఏదో ఒక జీవిత బీమాపాలసీని కలిగి యున్నారు. ఈ పథకం ద్వారా ఆ సంఖ్యను పెంచడమే దీని ఉద్దేశం.

18 నుంచి 50 సంవత్సరాల వయసుగలిగి బ్యాంకు ఖాతా ఉన్నవారు ఈ పథకానికి అర్హులు. ఈ పథకంలో సంవత్సరానికి 330 రూపాయలు చెల్లించాలి. దీనికి జిఎస్టి ఉండదు. ఈ సొమ్ము నేరుగా ఖాతాల నుంచే తీసుకుంటారు. ఒకవేళ ఖాతాదారుకు ఏదైనా జరిగితే నామినీకి 2 లక్షల రూపాయలు చెల్లిస్తారు. ఖాతాదారులు ఈ పథకాన్ని సద్వినియోగం చేసుకోవాలంటే తమ బ్యాంకు ఖాతాను తప్పనిసరిగా తమ ఆధార సంఖ్యతో అనుసంధానం చేయాలి.

ఈ పథకం ప్రధాన మంత్రి జన్ ధన్ యోజన కింద తెరిచిన బ్యాంకు ఖాతాలకు కూడా వర్తిస్తుంది. అన్ని బ్యాంకుల ఖాతాదారులు నెట్ బ్యాంకింగ్ ద్వారా గానీ, సంబంధిత బ్యాంకు శాఖకు వెళ్ళి అక్కడ ఒక ఫారంని సమర్పించడం కానీ చేయాలి.

## మూలాలు

వర్గం:ప్రభుత్వ పథకాలు
ఇంద్రుడు చంద్రుడు (1982 సినిమా)

**ఇంద్రుడు చంద్రుడు** 1982లో విడుదలైన తెలుగు సినిమా. శ్రీ లక్ష్మి ఆర్ట్ క్రియేషన్స్ పతాకంపై డి.రవీందర్ నిర్మించిన ఈ సినిమాకు టి. కృష్ణ దర్శకత్వం వహించాడు. నూతన్ ప్రసాద్, శరత్ బాబు, మంజుభార్గవి ప్రధాన తారాగణంగా నటించిన ఈ సినిమాకు సాలూరి రాజేశ్వరరావు, సాలూరి బాబులు సంగీతాన్నందించారు.

## నటీనటులు
* నూతన్ ప్రసాద్
* శరత్ బాబు
* మంజు భార్గవి

## పాటలు
* ఆ రాగ సంధ్యలో - ఎస్.పి.బాలసుబ్రహ్మణ్యం,పి.సుశీల - రచన: జాలాది
* ఎవరు ఎవరు - ఎస్.పి.బాలసుబ్రహ్మణ్యం - రచన: డా. సినారె
* కన్నందుకు - పి.సుశీల - డా. సినారె

## మూలాలు

## బయటి లింకులు
* ఘంటశాల గళామృతము బ్లాగు

వర్గం:నూతన్ ప్రసాద్ నటించిన సినిమాలు
ఇంద్రుడు చంద్రుడు

* ఇంద్రుడు చంద్రుడు (1981 సినిమా) - టి.కృష్ణ దర్శకత్వంలో 1981లో విడుదలైన తెలుగు సినిమా.
* ఇంద్రుడు చంద్రుడు (1989 సినిమా) - సురేష్ కృష్ణ దర్శకత్వంలో కమల్ హాసన్ నటించిన 1989లో విడుదలైన సినిమా.
ఆల్ ఇండియా ప్రీ మెడికల్ టెస్ట్

**ఆల్ ఇండియా ప్రీ-మెడికల్/ప్రీ-డెంటల్ ఎంట్రన్స్ టెస్ట్** (**AIPMT**) అనేది భారతదేశంలో ఒక వార్షిక వైద్య  కోర్స్ ల  ప్రవేశ పరీక్ష. ఈ పరీక్షను దేశవ్యాప్తంగా పలు వైద్య కళాశాలల్లో ఎంబిబిఎస్, బిడిఎస్ కోర్సులలో ప్రవేశం కోసం సెంట్రల్ బోర్డ్ ఆఫ్ సెకండరీ ఎడ్యుకేషన్ (సీబీఎస్ఈ), ఢిల్లీ నిర్వహిస్తుంది. ప్రస్తుతం భారతదేశంలో యూనియన్ ఆఫ్ ఇండియా, రాష్ట్ర ప్రభుత్వాలు, మున్సిపల్ లేదా ఇతర స్థానిక అధికారిక యంత్రాగాల చే నిర్వహించబడుతున్న ఆంధ్ర ప్రదేశ్, తెలంగాణ, జమ్ము కాశ్మీర్ రాష్ట్రాలు మినహా అన్ని వైద్య, దంత కళాశాలల్లో మొత్తం సీట్ల యొక్క 15 శాతం సీట్లు ఈ పరీక్షలో క్వాలిఫై అయిన అభ్యర్థుల కొరకు రిజర్వ్ చేయబడ్డాయి.అయితే ఇప్పుడు ఈ పరీక్షకు బదులు "నీట్" పరీక్షను నిర్వహిస్తున్నారు . 2017 నుండి **ఆల్ ఇండియా ప్రీ-మెడికల్/ప్రీ-డెంటల్ ఎంట్రన్స్ టెస్ట్**కు బదులు "నీట్ ( నేషనల్ ఎలిజిబిలిటీ కం ఎంట్రన్స్ టెస్ట్ ) ను నిర్వహిస్తున్నారు 

## నిర్వహణ
భారతదేశం మొత్తంపై ప్రామాణీకరణంగా దేశం  అన్ని ప్రాంతాలకు సమాన ప్రాతిపదికన వైద్య విద్యను అందుబాటులో ఉంచడం, అంతర ప్రాంతీయ మార్పిడిని పెంపొందించడం ఈ పరీక్ష యొక్క ప్రాథమిక లక్ష్యం. 2006 వరకు AIPMT పూర్తిగా మెరిట్ పై ఆధారంగా, ఎటువంటి రిజర్వేషన్లు లేని కొన్ని ఆల్-ఇండియా పోటీ పరీక్షల (రక్షణ సర్వీసుల కొరకు పరీక్షలతో పాటు) యొక్క ఒకటిగా అసాధారణమైనది. అయితే 2006 నుంచి మానవ వనరుల మంత్రిత్వ శాఖ అధ్యక్షతన అర్జున సింగ్ నుండి ఒత్తిడి కారణంగా AIPMT లో కూడా ఎస్‌సి, ఎస్‌టి, ఒబిసి లకు రిజర్వేషన్ కల్పించబడింది.

## మూలాలు

## వెలుపలి లంకెలు
వర్గం:ప్రవేశ పరీక్షలు
వర్గం:వైద్యము
వర్గం:భారతదేశంలో వైద్య విద్య
బోయినవారిపాలెం

**బోయినవారిపాలెం**, కృష్ణా జిల్లా, పామర్రు మండలానికి చెందిన రెవెన్యూయేతర  గ్రామం.  

## గ్రామ భౌగోళికం
సముద్రమట్టానికి 9 మీ.ఎత్తు
### సమీప గ్రామాలు
గుడివాడ, పెడన, మచిలీపత్నం, హనుమాన్ జంక్షన్

### సమీప మండలాలు
పమిడిముక్కల, గుడ్లవల్లేరు, పెదపారుపూడి, మొవ్వ

## గ్రామానికి రవాణా సౌకర్యాలు
పామర్రు, కూచిపూడి నుండి రోడ్ద్దు రవాణా సౌకర్యం ఉంది. రైల్వేస్టేషన్; విజయవాడ 47 కి.మీ

## గ్రామంలో విద్యా సౌకర్యాలు
మందల పరిషతు ప్రాథమిక పాఠశాల, బోయినవారిపాలెం
## గ్రామ పంచాయతీ
బోయినవారిపాలెం గ్రామం, పసుమర్రు గ్రామ పంచాయతీ పరిధిలోని ఒక శివారు గ్రామం.
## గ్రామంలో ప్రధాన పంటలు
వరి, కూరగాయలు

## గ్రామంలో ప్రధాన వృత్తులు
వ్యవసాయం

## మూలాలు
ఖగోళం

right|thumb|200px|తక్కువ వ్యాసంతో భూకేంద్రంగా '''ఖగోళం''', దానిలో తిరిగుతున్న భూమి. తెలుపువి చుక్కలు, ఎరుపు సూర్యుని మార్గం.
ఖగోళశాస్త్రంలో, నావికాశాస్త్రంలో, ఖగోళం ఒక నిరాటంకర వ్యాసార్థం గల, భూగోళంతో ఏకకేంద్రం కలిగియున్న ఊహాత్మక గోళం. ఓ పరిశీలకుని ఆకాశంలో ఉన్న వస్తువులన్నిటినీ ఖగోళ లోపల ఉపరితలంపై ఒక అర్థగోళ ఆకార తెరపై ముద్రించినట్లు భావించవచ్చు. ఖగోళం స్థాన ఖగోళశాస్త్రంలో ఒక ఆచరణాత్మక సాధనం. దూరాలు తెలియనప్పుడు, అనవసరమైనప్పుడు, పరిశీలకులకు ఆకాశంలో వస్తువుల స్థానాలను గుర్తుపెట్టేటందుకు సహకరిస్తుంది.

## పరిచయం
ఖగోళ వస్తువులు బహుమూల దూరాలలో ఉండడంవలన, ఆకాశంలో సాధారణం పరిశీలనతో వాస్తవ దూరాల సమాచారం లభించడం కష్టం. అన్ని వస్తువులు ఒక అంతులేని వ్యాసార్థంగల ఒక గోళంలో, సమాన దూరంలో ఉన్నాయని అనుకోవచ్చు. భూమి సాపేక్షంగా ఉంటే, ఇది తూర్పు నుండి పడమర వైపు, తలపై నుండి కాలి క్రింది వైపు తిరుగుతుంది. స్థాన ఖగోళశాస్త్ర అవసరాల కొరకు, దిక్కులు కాకుండా ఏది నిలిచివుందో ఏది తిరుగుతుందో తేడా లేదు.
ఖగోళ వ్యాసార్థము అనంతము. అంటే ఏ స్థానం చూసిన దానిని కేంద్రంగా భావించవచ్చు.

అంతులేని విశ్వములో వివిధ ఖగోళ వస్తువుల స్థానాన్ని గుర్తించడానికి, దూరాల కొలమానం జరపడానికి ఖగోళపు నిరూపక వ్యవస్థ చట్రాలు వాడుకలో ఉన్నాయి. దీనికి భూమి కేంద్రంగా ఉండగా; భూమధ్య రేఖ, భూభ్రమణ కక్ష్య సూచన పంక్తులుగా వ్యవహరించబడుతున్నాయి.

వర్గం:ఖగోళ భౌతిక శాస్త్రం
ఆంధ్రోద్యమం

thumb|పొట్టి శ్రీరాములు
తెలుగు వారికి రాజకీయంగా, ఉద్యోగాలపరంగా, సాంస్కృతికంగా ఉమ్మడి మద్రాసు రాష్ట్రంలో అన్యాయాలు జరుగుతున్నాయని, భాష ప్రాతిపదికన తెలుగు రాష్ట్రం ఏర్పాటు కావాలంటూ చేసిన ఉద్యమం ఆంధ్రోద్యమం. 20వ 1911లో ఈ ఉద్యమం ప్రారంభం కాగా, 1953 నాటికి ఆంధ్ర రాష్ట్ర ఏర్పాటు, ఆపైన ఆంధ్రప్రదేశ్ ఏర్పాటుతో ఫలించింది. గుంటూరులో ఓ తమిళ జడ్జి డఫేదారు ఉద్యోగానికి దరఖాస్తు చేసుకున్న పలువురు స్థానికులు, అర్హులను కాదని కుంభకోణం నుంచి సాటి తమిళుణ్ణి తీసుకువచ్చి నియమించారు. పలువురు తెలుగు నాయకులకు తమిళులకు భాషా పరంగా ఉన్న వివక్ష, తద్వారా ఉద్యోగ రంగంలో తాము అనుభవిస్తున్న అణచివేత తెలిసినా, ఈ సంఘటన వేడిపుట్టించి కదిలించడంతో ఆంధ్రోద్యమం ప్రారంభమైంది. 1912లో ఆంధ్రమహాసభ ప్రారంభమై మద్రాసు నుంచి ఆంధ్రను విడదీసి వేరే ప్రావిన్సు చేయాలన్న డిమాండ్ చేశారు.

1913లో బాపట్లలో తొలి ఆంధ్ర మహాసభ నిర్వహించారు. తొలి దశలో ఆంధ్రోద్యమ లక్ష్యాల విషయమై తర్జన భర్జనలు జరిగాయి. అవి ఓ కొలక్కి వచ్చి, 1910 దశకం ముగిసేనాటికే ఆంధ్రులకై ప్రత్యేక ప్రావిన్సు ఏర్పరచడమే తమ లక్ష్యమని ప్రకటించారు.

భారత జాతీయ కాంగ్రెస్ తొలిసారి ప్రదేశ్ కాంగ్రెస్ లు ఏర్పరిచినప్పుడు భాషా ప్రాతిపదికన ప్రావిన్సులు ఏర్పరచడానికి అనుకూలంగా నిర్ణయం తీసుకుని ఆ ప్రకారమే తమ ప్రదేశ్ కాంగ్రెస్ కమిటీలు ఏర్పాటు చేసింది. సూత్రప్రాయంగా తీసుకున్న ఈ నిర్ణయానికి అనుగుణంగా ఆంధ్ర ప్రదేశ్ కాంగ్రెస్ కమిటీని 1923లోనే ఏర్పరిచారు.
## మూలాలు

వర్గం:ఆంధ్రప్రదేశ్ చరిత్ర
వర్గం:ప్రజా ఉద్యమాలు
ఒక బానిస ఆత్మకథ

**ఒక బానిస ఆత్మకథ** ముక్తవరం పార్థసారథి రచించిన అనువాద పుస్తకం. ఈ పుస్తకాన్ని ఆంగ్లంలో **ఫ్రెడరిక్ డగ్లస్** రచించారు.

## విశేషాలు
సుమారు 190 ఏళ్ళ క్రితం పుట్టిన ఒక బానిస ఆత్మకథ ఇది. అతని పేరు ఫ్రెడరిక్‌ డగ్లస్‌. ఆయన తన ఆత్మకథలో తాను బానిసగా బతికిన రోజుల్ని కళ్ళకు కట్టినట్లు చిత్రించాడు. మేరీల్యాండ్‌ నుంచి న్యూయార్కుకి ఎలా పారిపోయి వచ్చిందీ వివరించడు. అమెరికాలో బానిసత్వాన్ని నిషేధించాలనే ఉద్యమానికి ఆయన క్రమంగా గొప్ప నాయకుడయ్యాడు. ఆయన ఒక వక్తగా, రచయితగా, నాయకునిగా, మేధావిగా ఎలా రూపొందిందీ మనకు ఈ పుస్తకం తెలియజేస్తుంది. దళితుల మేథాశక్తి గురించి చులకన భావం ఉన్నవారికి అంబేద్కర్‌ జీవితం ఎలా సమాధానం చెప్పిందో, నల్ల బానిసల జ్ఞానం గురించి ఎగతాళి చేసిన బానిస యజమానుల కూతలకు డగ్లస్‌ జీవితం అటువంటి తిరుగులేని జవాబు ఇచ్చింది.

## మూలాలు

## ఇతర లింకులు

వర్గం:అనువాద గ్రంథాలు
మానవరహిత వైమానిక వాహనం

**మానవరహిత వైమానిక వాహనం** లేదా **డ్రోన్** అనేది వైమానిక వాహన బోర్డు నందే పైలట్ చే ఆపరేటింగ్ కాకుండా రిమోట్ వ్యవస్థ ద్వారా నడిపే వైమానిక వాహనం. డ్రోన్‌లు పవనాలకు, గాలి ఒత్తిడిలో మార్పులకు సర్దుబాట్ల యొక్క జాగ్రత్తలు తీసుకోవడానికి ఒక ఆన్‌బోర్డ్ కంప్యూటర్ కలిగి ఉండవచ్చు. కొన్ని సందర్భాల్లో ఇవి ఒక నిర్దిష్ట లక్ష్యంగా ప్రోగ్రామ్ చేస్తారు. ముఖ్యమైన నిర్ణయాలు సాధారణంగా నేలపై దాన్ని నిర్వహించే మనుషుల పర్యవేక్షణలో జరుగుతుంటాయి. పెద్ద మానవరహిత వైమానిక వాహనాలు ఎక్కువగా సైనిక దళాలు ఉపయోగిస్తుంటాయి. ఇంకా వీటిని అగ్నిమాపక చర్యలు వంటి వాటికి లేదా ఛాయాచిత్రాలు, వీడియోలు వంటివి తీసుకోవడానికి ప్రజలు ఉపయోగిస్తుంటారు.

వర్గం:మానవరహిత వైమానిక వాహనాలు
వర్గం:విమానాలు
స్క్రీన్ ప్లే

సినిమా (లేదా సీరియల్, టెలివిజన్ కార్యక్రమం, వీడియోగేం, వగైరా) కోసం రచయిత (స్క్రీన్ రైటర్స్) రాసే రచనను స్క్రీన్ ప్లే లేదా స్క్రిప్ట్ అంటారు. ఈ స్క్రీన్ ప్లేలు పూర్తిగా నూతనమైనవి కావచ్చు లేదా అప్పటికే ఉన్న నాటకం, నవల, కథ, ఆత్మకథ వంటివాటి నుంచి స్వీకరించిన అడాప్టేషన్లూ కావచ్చు. స్క్రీన్ ప్లే (లేదా స్క్రిప్ట్) పాత్రల కదలికలు, నటన, చేష్టలు, ముఖకవళికలు, సంభాషణలు కూడా కలిగివుంటుంది.

## శైలి, ఫార్మాట్
సాధారణంగా స్క్రీన్ ప్లేలో ఒక పేజీ చిత్రీకరణలో ఒక నిమిషంగా ఉండేలా రూపొందిస్తారు.

## చరిత్ర
సినిమా చరిత్రలో స్క్రిప్టుల పరిణామం, సినిమానే ఎలా అభివృద్ధి చెందిందో ప్రతిబింబిస్తుంది. 1900కి ముందు ప్రారంభ మూకీ సినిమాలయుగంలో, స్క్రిప్టులు కేవలం ఒక చిన్న సారాంశంగా ఉండేవి, కొన్నిసార్లు ఒక్క వాక్యమే ఉండేది. సినిమాలు పొడవుగా, క్లిష్టంగా మారిన కొద్దీ, *అ ట్రిప్ టు ది మూన్* (1902), *ది గ్రేట్ ట్రైన్ రాబరీ* (1903) వంటి చిత్రాల్లో కనిపించినట్లుగా, దృశ్య వివరణల రూపంలో కథన నిర్మాణాన్ని అందించే "స్కెనారియోలు" లేదా "ట్రీట్‌మెంట్స్" వెలుగులోకి వచ్చాయి.

1910లలోకి రాగానే, ఈ స్కెనారియోలు "కాంటిన్యువిటీ స్క్రిప్ట్స్‌"గా అభివృద్ధి చెందాయి. వీటిలో ప్రతి దృశ్యంలో ఉండే షాట్లను వివరంగా ఇచ్చేవారు, దీని వల్ల సన్నివేశాల క్రమబద్ధత, అలాగే స్టూడియోలు నిర్మాణ ఖర్చులను సులభంగా అంచనా వేయడం సాధ్యమయ్యింది. టామస్ హెచ్. ఇన్స్ పరిశ్రమను విప్లవాత్మకంగా మార్చి, అసెంబ్లీ లైన్ విధానాన్ని ప్రవేశపెట్టి, ఇలాంటి ప్రణాళికలపై ఆధారపడ్డాడు. కొంతమంది పండితులు, స్క్రీన్‌రైటింగ్ కళాత్మక సంప్రదాయాల నుంచి కాకుండా, పరిశ్రమ ఉత్పత్తి అవసరాలనుబట్టి అభివృద్ధి చెందిందని భావిస్తున్నారు.

శబ్దచిత్రాలు వచ్చిన తర్వాత, సంభాషణలు స్క్రీన్‌ప్లేలో ప్రధాన భాగమయ్యాయి. ప్రారంభ శబ్దచిత్ర స్క్రిప్టులు ప్రధానంగా మాస్టర్ షాట్లపై దృష్టి పెట్టినా, త్వరలోనే మౌనయుగంలోని విధానంలా ఒక్కో షాట్‌కు సంబంధించిన వివరాలు తిరిగి చేర్చబడ్డాయి. *కాసాబ్లాంకా* (1942) దీనికి ఉదాహరణ. ఈ కాలంలోనే "స్క్రీన్‌ప్లే" అనే పదం ప్రాముఖ్యత పొందింది, ఇది స్క్రిప్టును సాంకేతికతతో పాటు కళాత్మక పత్రంగా కూడా గుర్తించేది.

1950–60లలో హాలీవుడ్ స్టూడియో వ్యవస్థ పతనమైన తరువాత, స్క్రిప్టులు రెండు రూపాలలో విడిపోయాయి: ప్రాజెక్టుకు నిధులు సమకూర్చడానికి అవసరమైన సంభాషణలు మరియు ప్రాథమిక సన్నివేశ వివరణలతో ఉన్న "మాస్టర్-సీన్ స్క్రిప్ట్", అలాగే దర్శకత్వం ఆమోదించిన తరువాత రూపొందించే "షూటింగ్ స్క్రిప్ట్". 1970ల నాటికి, *చైనాటౌన్* (1974) వంటి సినిమాలతో ఈ పద్ధతి సాధారణమైంది. ఈ మార్పు దర్శకులను "ఆట్యూర్"లుగా ఉన్నత స్థానానికి చేర్చగా, స్క్రీన్‌రైటర్ల ప్రాధాన్యత తగ్గింది. అయితే అదే సమయంలో, స్క్రీన్‌రైటింగ్ ఒక సాంకేతిక పత్రంగా కాకుండా, ఒక సాహిత్య ప్రక్రియగా గుర్తింపు పొందింది.

## మూలాలు

వర్గం:సినిమా
వధూవరులు

'వధూవరులు' తెలుగు చలన చిత్రం1976 సెప్టెంబర్ 10, న విడుదల.గిరిబాబు, అంజలీదేవి,చంద్రమోహన్, భారతి ముఖ్యపాత్రలు పోషించిన ఈ చిత్రానికి దర్శకుడు ఎన్.డి.విజయబాబు కాగా, సంగీత దర్శకత్వం మాస్టర్ వేణు అందించారు.
ఈ సినిమాను ఎస్.వి.రంగారావు, రేలంగి వెంకటరామయ్యలకు అంకితం చేశారు. 
## నటీనటులు
* గిరిబాబు
* చంద్రమోహన్
* అల్లు రామలింగయ్య
* పద్మనాభం
* భారతి
* అంజలీదేవి
* రమాప్రభ
* రాధాకుమారి
* త్యాగరాజు
* మిక్కిలినేని
* రావి కొండలరావు
* కె.వి.చలం
* నిర్మలమ్మ
* హలం
* మంజుభార్గవి
* ఎస్.వి.రంగారావు
* రేలంగి
* సుంకర లక్ష్మి

## సాంకేతికవర్గం
* కథ, నిర్మాత: డి.వేణుగోపాల్
* స్క్రీన్ ప్లే, మాటలు, దర్శకత్వం: ఎన్.డి.విజయబాబు
* పాటలు: అనిసెట్టి, సి.నారాయణరెడ్డి, చెరువు ఆంజనేయశాస్త్రి,మైలవరపు గోపి, కణ్వశ్రీ
* సంగీతం: మాస్టర్ వేణు
* నేపథ్య గాయకులు: ఎస్.పి.బాలసుబ్రహ్మణ్యం, రామకృష్ణ, పి.సుశీల, ఎస్.జానకి, వాణీ జయరామ్‌, ఎల్.ఆర్.ఈశ్వరి, వసంత

## చిత్రకథ

## పాటలు
# అందాల విందు చేయు బాల నీ ముద్దు బాల చల్లని వేళ - ఎస్. జానకి
# ఎక్కడున్నావో చెలీ అలనాటి నా జాబిలి ఎక్కడున్నావో - ఎస్.పి.బాలు కోరస్
# ఓంకారం బీజసంయుక్తం నిత్యం (శ్లోకం) - రామకృష్ణ
# చేయి చేయి కలిసింది ఇక మనసు మనసు కలవాలి - రామకృష్ణ, బి.వసంతబృందం
# వాలు చూపులో తేలి వలపు కైపులో తూలి ఈ గులాబిపై వాలి - ఎల్.ఆర్.ఈశ్వరి
## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:రావి కొండలరావు నటించిన సినిమాలు
వర్గం:మిక్కిలినేని నటించిన సినిమాలు
వర్గం:కె.వి.చలం నటించిన సినిమాలు
వర్గం:గిరిబాబు నటించిన సినిమాలు
వర్గం:చంద్రమోహన్ నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:పద్మనాభం నటించిన సినిమాలు
వర్గం:రమాప్రభ నటించిన సినిమాలు
వర్గం:హలం నటించిన సినిమాలు
వర్గం:త్యాగరాజు నటించిన సినిమాలు
వర్గం:ఎస్.వి.రంగారావు నటించిన సినిమాలు
వర్గం:నిర్మలమ్మ నటించిన సినిమాలు
కృషీవలుడు

**కృషీవలుడు** దువ్వూరి రామిరెడ్డి (1895-1947) రచించిన పద్యకావ్యం. ఇది ప్రధానంగా కృషి అనగా వ్యవసాయం ఆధారంగా జీవించే వ్యక్తుల, కుటుంబాల గురించి విశ్లేషించింది. కృషీవలుడు అనగా వ్యవసాయదారుడు లేదా రైతు అని నిఘంటువులో పేర్కొన్న అర్ధం.

దీని ద్వితీయ సంస్కరణ సరస్వతీ భాండారము వారిచే 1924లో ముద్రించబడింది. ఈ ముద్రణలో రచయిత మొదటి ముద్రణలోని కొన్ని పద్యాలను సవరించగా, కొన్నింటిని కొత్తగా చేర్చారు.

ఈ కావ్యానికి ప్రముఖ విద్యావేత్త, సాహిత్యకారుడైన కట్టమంచి రామలింగారెడ్డి గారు విపులమైన ఉపోద్ఘాతాన్ని అందించారు.

## అంకితము
ఈ పద్యకావ్యాన్ని రచయిత తన మిత్రుడైన మన్నెము శేషురెడ్డికి అంకితం ఇచ్చాడు. ఆ సందర్బన్ననుసరించిన ప్రేమాంకములో ఈ క్రింది పద్యాన్ని రచించారు:

      శా|| అన్నా మన్నెము శేషురెడ్డి, యెటులో
                యావిర్భవంబొంది స్నే
          హౌన్నత్యంబు పరస్పరంబు రమణీ
                యానేక భావంబులం
          జెన్నారెన్ హృదయానుబంధర చనా
                చిహ్నంబుగన్, మాఱుపా
          టెన్నండుం దలచూప దిందనుక దై
                వేచ్ఛాప్రభావంబునన్.

   తే. గీ. అట్టి నిర్మలమైత్రికి నానవాలు
         నవ్యకవితాసుమంబుల దివ్యమాల
         నెమ్మి గీలించుచున్నాడ నీదుకీర్తి
         కామినీ కంఠసీమను గాంతు లొలయ.


## బయటి లింకులు

*భారత డిజిటల్ లైబ్రరీ లో కృషీవలుడు ద్వితీయ ముద్రణ ప్రతి

వర్గం:పద్యకావ్యాలు
వర్గం:1924 పుస్తకాలు
గాలి (పవనం)

thumb

**[[పవనం]]** అనగా వాయువుల ప్రవాహం. భూమిపై పవనం అనేది ఎక్కువగా గాలి యొక్క కదలిక. అంతరిక్షంలో సౌర పవనం అనేది స్పేస్ ద్వారా సూర్యుని నుండి వాయువుల లేదా కణాల యొక్క కదలిక. బలమైన పవనాలు మన సౌర వ్యవస్థలో నెప్ట్యూన్, శని గ్రహాలపై చూడవచ్చు. వేగవంతమైన పవనాల యొక్క చిన్న బరస్టులను గస్ట్స్ అంటారు. ఒక నిమిషం పాటు కొనసాగే బలమైన పవనాలను స్క్వాల్స్ (ప్రచండ గాలులు) అంటారు. ఎక్కువ సమయం పాటు కొనసాగే పవనాల వంటి బ్రిజీ (చల్లగాలి), గలే, హరికేన్, తుఫాను అని పిలవబడేటటు వంటి అనేకరకములున్నవి. పవనం భూమిని తరలించగలుగుతుంది, ముఖ్యంగా ఎడారులలో ఇది జరుగుతుంది. చల్లని పవనాలు కొన్నిసార్లు పశుగణాలలో చెడ్డ ప్రభావాన్ని చూపుతుంటాయి. పవనాలు జంతువుల యొక్క ఆహార నిల్వలపై, రక్షణ మార్గాలపై కూడా ప్రభావాన్ని చూపిస్తాయి.

## భాషా విశేషాలు
**పవనము** [ pavanamu ] pavanamu. సంస్కృతం n. Air, Wind గాలి లేదా వాయువు.

* పవనతనయుడు pavana-tanayuḍu. n. The son of the air, i.e., Hanuman (హనుమంతుడు.), Bhīma (భీముడు), or Agni (అగ్ని). 
* పవనాశనము pavan-āṣanamu. n. A creature that lives on air, i.e., a serpent. పాము. 
* పవనుడు or పవమానుడు pavanuḍu. n. The god of the air. Wind. the god of wind వాయుదేవుడు.
* పవన విద్యుత్తు అనగా గాలిని ప్రత్యేక యంత్రాలను ఉపయోగించి విద్యుచ్ఛక్తిగా మార్చడం.
* పవనముక్తాసనం యోగాలో ఒక విధమైన ఆసనం. ఉదరంలో ఉండే ఆపాన వాయువు ఈ ఆసనం వేయడం ద్వారా బయటకు వెళుతుంది.

## మూలాలు

వర్గం:సంస్కృత పదజాలము

వర్గం:పవనాలు
కొట సత్తెమ్మ దేవాలయం

**కొట సత్తెమ్మ దేవాలయం** ఆంధ్రప్రదేశ్ రాష్ట్రం పశ్చిమగోదావరి జిల్లా **[[నిడదవోలు]]** మండలం తిమ్మరాజుపాలెం** గ్రామం ఈ ఆలయం ఉంది.

== చరిత్ర ==
ఈ ఆలయ నిర్వహణ ప్రభుత్వ దేవాదాయశాఖ ఆధీనంలో జరుగుచున్నది.
 
దేవాలయం ప్రాంగణంలో, ఆలయ నిర్హాకులచే ఒకగోడ మీద వ్రాయబడిన సమాచారం ప్రకారం:గుడిలోని మూల విగ్రహం 11 వ శతాబ్ది నాటి తూర్పుచాళుక్యుల కాలంనాటిదని తెలియుచున్నది.శ్రివధ్య పురాన్ని పాలించిన కాకతీయరాజు వీరభద్రుని కోటలోని శక్తిగా పూజలందుకొని కాలక్రమేన కనుమరుగై విగ్రహం 1936 సంవత్సరములో తిమ్మరాజు గ్రామంలో గల శ్రీదేవులపల్లి రామమూర్తిగారి పొలములో బయలు పడింది.
ఈ ప్రాంతాన్ని చాలావరకూ నూజివీడు రాజులు పరిపాలించినట్టుగా ఆలయ చరిత్ర పుస్తకాలలో రాయబడిఉన్నది. ఈ గ్రామ పూర్వమమ దేవులపల్లి వారి అగ్రహారంగా పిలువబడినది, ఆగ్రామంలో [[కృష్ణాజిల్లా]] [[అకిరిపల్లి]] నుండి వలస వచ్చి ఇక్కడ స్థిరపడిన దేవులపల్లి రామ సుబ్బరాయ శాస్త్రి గారి కుమారుడైన శ్రీరామ శాస్త్రి గారి పొలములో పొలం దున్నుతూ ఉండ్గా అమ్మవారి విగ్రహం బయల్పడినది. అయన కొన్నాళ్ళు బయటపడిన ప్రదేశంలోనే పూజాదికాలు నిర్వహించాడు, తరువాత కొంత కాలమునకు ఆయన కలలో కనిపించి [[దేవాలయం|దేవాలయము]] నిర్మించవలసిందిగా ఆజ్ఞాపించడం వలన తన పొలం కొంతభాగం దేవాలయ నిర్మాణమునకు కేటాయించి [[1935]]లో భక్తులు అమ్మవారి దేవాలయ నిర్మాణం కావించి, చుట్టూ ప్రహరీ కట్టి పూజాదులు నిర్వహించుట మొదలెట్టినారు. అప్పటి నుండి ఆలయము వేగముగా అభివృద్ధి చెందుతూ ప్రస్తుతము ఏడాదికి యాభై లక్షల ఆదాయం కలిగిన పెద్ద దేవస్థానముగా రూపుదాల్చింది.1976, 77 సంవత్సరాలలో దేవాలయ విస్తరణ కావించారు.. క్రమముగా ఆలయ ప్రాచుర్యం పెరుగుతూ పోవడం వలన మళ్ళీ ఆలయమును 2002 లో పెద్దగా నిర్మించారు.
===దేవాలయం తెరచు వేళలు===
ముఖ్య పర్వదినాలలో, ఆదివారం నాడు ఉదయం 6:00 గంటల నుండి సాయంత్రం 800 గంటల వరకు, మిగిలిన రోజుల్లో ఉదయం 6:00 గంటల నుండి మధ్యాహ్నం :12.30 వరకు, తరువాత 3:30 నుండి రాత్రి 7:30 వరకు గుడి తెరచి వుంటుంది.
===దేవస్థానం లో నిర్వహించు పండుగలు===
#చైత్రమాసం:[[ఉగాది]], [[శ్రీ రామనవమి]]
#వైశాఖ మాసం:శ్రీ శంకర జయంతి, శ్రీ హనుమత్ జయంతి
#జేష్ట్యమాసం:
#ఆషాఢమాసం:తొలి ఏకాదశి
#శ్రావణమాసం:శ్రావణ మాస పూజలు, చండిహోమము, వేదసభ వరలక్ష్మి వ్రతం, కృష్ణాష్టమి, శుక్రవారాలలో లక్షకుంకుమార్చన పూజ.
#భాద్రపద మాసం:వినాయక చవితి.
#ఆశ్వీయుజమాసం:శ్రీ దేవి నవరాత్రులు, దీపావళి
#కార్తీక మాసం:కార్తీక సోమవారాలు, పౌర్ణమి
#మార్గశిరమాసం:తిరునాళ్ళు, హనుమత్ వ్రతం
#పుష్యమాసం:ఇంగ్లీసు సంవత్సరాది, ముక్కోటి ఏకాదశి, సంక్రాంతి
#మాఘ మాసం:రథ సప్తమి
#పాల్గుణ మాసం:
===పూజా వివరాలు===
#**ప్రత్యేక కుంకుమ పూజ**:రు.50.శ్రీ దేవి నవరాత్రుల సమయమందుమాత్రమే పూజాసామాగ్రి, అమ్మవారి ప్రతిమ, ప్రసాదం ఇవ్వబడును.
#**కుంకుమ పూజ**:రు.20 లు
#**శ్రీ దేవి నవరాత్రుల చండీహోమంలో పాల్గొను దంపతులు**:రు.500 లు.శ్రీ దేవినవరాత్రములు, శ్రావణమాసంలో రోజు సాయంత్రం 4:00 గంటలకు నిర్వహించు **చండీ హోమం**కార్యక్రమంలో పాల్గొను దంపతులకు ద్రవ్యం దేవస్థానం వారిచే ఇవ్వబడును.
#** అక్షరాభ్యాసం, నామకరణం జరుపబడును.

బస్సు సౌకర్యంః 
దేవాలయానికి మార్గం : పశ్చిమ గోదావరి జిల్లా నిడదవోలు రైల్వేస్టేషన్, బస్ కాంప్లెక్స్ కు యర్నగూడెం రూటులో 3 కి.మీ. దూరంలో దేవాలయం ఉంది. రైల్వే స్టేషన్, బస్టాండ్ నుండి బస్సులు, ఆటోల సదుపాయం ఉంది.

## మూలాలు
                                                                                                                                            

వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
వర్గం:హిందూమతం
పవనస్థితి

**పవనస్థితి** లేదా **వాతావరణస్థితి** అనగా వేడి లేదా చల్లని, తడి లేదా పొడి, ప్రశాంతత లేదా ఈదర, స్పష్టమైన లేదా మేఘావృతమైన డిగ్రీకి వాతావరణం యొక్క స్థితి. అత్యధిక పవనస్థితి విషయాలు స్ట్రాటో ఆవరణమునకు కొద్దిగా క్రింద ట్రోపో ఆవరణములో ఏర్పడుతాయి. పవనస్థితి ఉష్ణోగ్రత, అవక్షేపణ కార్యాచరణను అనునిత్యం సూచిస్తుంది, అయితే క్లైమేట్ అనే పదం చాలా ఎక్కువ కాలం పైగా వాతావరణ పరిస్థితుల యొక్క గణాంకాలను సూచిస్తుంది. ఫలానా దాని యొక్క పవనస్థితి అని ప్రత్యేకంగా తెలియపరచనప్పుడు, సాధారణంగా అది భూమి యొక్క వాతావరణస్థితి అని అర్థం చేసుకోవాలి.

## మూలాలు

వర్గం:పవనస్థితి
వర్గం:వాతావరణం
వర్గం:వాతావరణ మార్పు
వర్గం:వాతావరణ ప్రభావితం
మడకశిర కృష్ణప్రభావతి

**మడకశిర కృష్ణప్రభావతి గారు** తొలి తెలుగు మహిళా అవధానిగా ప్రసిద్ధి కెక్కినారు. ఈమె 108కి పైగా అష్టావధానాలను నిర్వహించినారు.
## జీవితవిశేషాలు
ఈమె 1946, ఆగస్టు 6 వ తేదీన కర్ణాటక రాష్ట్రంలోని తుమకూరు జిల్లా, మధుగిరి తాలూకాకు చెందిన దొడ్డదళవట్ట అనే గ్రామంలో  కృష్ణమూర్తి, లలితమ్మ దంపతులకు జన్మించినారు. ఈమె హైస్కూలు విద్య ప్రకాశం జిల్లా, దొనకొండలో అభ్యసించి 1961లో ఎస్.ఎస్.ఎల్.సి. ఉత్తీర్ణురాలైనారు. తరువాత బళ్ళారి పట్టణంలోని వీరశైవ కళాశాలలో పి.యు.సి., బి.ఎస్.ఎసి. 1965లో డిగ్రీ పట్టా పుచ్చుకున్నారు. తరువాత ప్రైవేటుగా తిరుపతిలోని శ్రీ వెంకటేశ్వర విశ్వవిద్యాలయం నుండి తెలుగు భాషాసాహిత్యాలలో ఎం.ఎ.చదివినారు. సంతాన గోపాలకృష్ణ, దాదన చిన్నయ్య ఈమె గురువులు. ప్రముఖ అవధాని చక్రాల లక్ష్మీకాంతరాజారావు ఈమెకు అవధానంలోని మెళకువలను నేర్పించినారు. ఈమె 1967లో గుంతకల్లులోని మునిసిపల్ బాలికల పాఠశాలలో సైన్స్ అసిస్టెంటు ఉద్యోగంలో చేరి ఆరు సంవత్సరాలు పనిచేసినారు. తరువాత రైల్వే హైస్కూలులో సైన్స్ అసిస్టెంటుగా చేరి 20 సంవత్సరాలు గుంతకల్లులోనే పనిచేసినారు. 1992లో పదోన్నతి పొంది కాజీపేట రైల్వే జూనియర్ కాలేజీలో లెక్చరర్‌గా పనిచేసినారు. 1998లో గెజిటెడ్ హెడ్మాస్టర్‌గా పదోన్నతి పొంది గుంతకల్లు రైల్వే ఉన్నతపాఠశాలలో పనిచేస్తూ 2006లో పదవీ విరమణ గావించినారు 

## అవధాన ప్రస్థానము
ఈమె 1991లో మొదటి అవధానం చేసినారు. అప్పటి నుండి నేటి వరకు 108 అష్టావధానాలు నిర్వహించినారు. ఈమె ఉమ్మడి ఆంధ్రప్రదేశ్లో పలుచోట్ల, ఆంద్రేతర ప్రాంతాలైన మైసూరు, బెంగళూరు, బళ్ళారి, హోసూరు, మధుర, ఢిల్లీ మొదలైన చోట్ల అవధానాలు చేసినారు. ఈమె అవధానాలలో పూరించిన పద్యాలు కొన్ని:
* సమస్య: మామయు తాకగా మగువ మత్తుగ వాలెను వాని కౌగిటన్
పూరణ:భామిని యెంతయో పొగిలె భర్తల ముందర జ్ఞప్తి గొంచునున్
వేమరు పడ్డ కష్టముల వెల్లువ సాగగ నంత భీముడున్
కామిని నూరడించె తన గాటపు ప్రేమను, భీము తండ్రియౌ
మామయు తాకగా మగువ మత్తుగ వాలెను వాని కౌగిటన్

* సమస్య: మందు కొట్టిరి యువతులు మనసుతీర
పూరణ: నేటి యువతులు పెడత్రోవ పోటి పడుచు
నీచ విధముల నడుచుచు నెగడు చుండ
రమణులిపుడు సాహితి మకరంద మనెడు
మందు కొట్టిరి యువతులు మనసుదీర

* దత్తపది: క్రీస్తు, పాల్, మేరీ, జాన్ పేర్లతో భారతంలోని రాయబార ఘట్టంపై పద్యం.
పూరణ:కేలుం మోడ్చుచువేడె క్రీడి హరి చక్రీస్తుత్యుం డీవయ్య గో
పాలుండా యికె నీవె దిక్కు మమ్ము నెప్పాటం దరింజేర్తువో
మేలుం గూర్పవె పాండుపుత్రులకు మమ్మేరీతి రక్షించెదో
వేళయ్యెం గద జానుగా ననుచు నా భీభత్సుడే వేడెగా!

* వర్ణన: భారతీయ వనిత వస్త్రధారణము
పూరణ:భారతనారి శిష్టతయు భవ్యమునైనది కట్టు బొట్టులన్
సారపు వస్త్రధారణయు సమ్ముదమిచ్చును చూచువారికిన్
నేరపు దృష్టి వృత్తి సైపదది నిర్మల భావము వృద్ధి చెందుగా
భారత స్త్రీల గౌరవము బంధురమయ్యెను కట్టుబాట్లచేన్...

## రచనలు
# శ్రీ నరసింహ శతకము (సీసపద్యాలు)
# రామా నీ కథ వినుమా (కంద రామాయణము)
# చదువు (రేడియో కవితలు, ప్రసంగాలు)
# భాగవత వ్యాసాలు
# చాటువులు
# నవ్వు, నవ్వించు మొదలైనవి.

## పురస్కారాలు
* ఊటుకూరి లక్ష్మీకాంతమ్మ పురస్కారం
* 1998లో తెలుగువిశ్వవిద్యాలయం వారి ప్రతిభాపురస్కారం.
* తెలుగు అకాడమీ ఆఫ్ నార్త్ అమెరికా (తానా) వారిచే కాకినాడలో సత్కారం.

## బిరుదులు
* అవధాన భారతి
* అవధాన విద్యావిశారద
## ఇవి కూడా చదవండి
* అనంతపురం జిల్లా అవధానులు

## మూలాలు

వర్గం:రచయిత్రులు
వర్గం:అనంతపురం జిల్లా మహిళా అవధానులు
వర్గం:అనంతపురం జిల్లా కవయిత్రులు
వర్గం:అనంతపురం జిల్లా రచయిత్రులు
వర్గం:1946 జననాలు
వర్గం:2024 మరణాలు
సమావేశం

thumb|304x304px|సమావేశ ప్రాంగణం
సాధారణంగా ఒక అధికారిక లేదా వ్యాపార సందర్భంలో ఇద్దరు లేదా అంతకంటే ఎక్కువ మంది ఒకటి లేదా ఎక్కువ విషయాల గురించి చర్చించడాన్ని సమావేశం అంటారు. కానీ సమావేశాలు  ఇతర సందర్భాలలో కూడా  జరుగుతాయి కావున  అనేక రకాల సమావేశాలు ఉన్నాయి.
thumb|308x308px|తెలంగాణ నాటకోత్సవ సమావేశం
## నిర్వచనం

మోఖిక సంభాషణల ద్వారా సమాచారాన్ని పంచుకోవడం లేక, ఒక విషయంపై అంగీకారం  సాధించడం లాంటి  ఉమ్మడి లక్ష్యాలను సాధించటానికి ఇద్దరు లేదా అంతకంటే ఎక్కువ మంది వ్యక్తులు కలసికొనటానికి ఏర్పడినదే  సమావేశం.  సమావేశాలు మౌఖికంగాను,  టెలిఫోన్ , వీడియో  సమావేశం  లాంటి సమాచార సాంకేతిక, మధ్యవర్తిత్వం ద్వారాను జరగవచ్చు.  1903 బ్రౌణ్య నిఘంటువు  సమావేశం అంటే *ఒకచోట కూడనుండుట*, *ప్రవేశము*, *కలిసికొనుట* అనే అర్ధాలు సూచిస్తున్నది. 

మీటింగ్ ప్లానర్లు, ఇతర సమావేశ నిపుణులు "సమావేశం" అనే పదాన్ని ఒక హోటల్, కన్వెన్షన్ సెంటర్ లేదా అలాంటి సమావేశాలకు అంకితం చేసిన ఏదైనా ఇతర వేదిక వద్ద జరిగిన సంఘటనను సూచించడానికి ఉపయోగించవచ్చు.  

మానవ శాస్త్రవేత్త హెలెన్ బి. ష్వార్ట్జ్మాన్  సమావేశాన్ని "ఒక సంస్థ లేదా సమూహం యొక్క పనితీరుకు సంబంధించిన ఒక ప్రయోజనం కోసం సమావేశమయ్యేందుకు అంగీకరించే ముగ్గురు లేదా అంతకంటే ఎక్కువ మంది వ్యక్తులతో కూడిన ఒక సంభాషణాత్మక సంఘటన" అని నిర్వచించారు.   దాని ప్రకారం,  సమావేశాలు "ఎక్కువ సార్లు  ఎక్కువమంది సంభాషణలకు అవకాశం కలిగివుండడం, పాల్గొనేవారు ఈ చర్చను నియంత్రించడానికి నిర్దిష్ట చర్యలను అభివృద్ధి చేయటం, ఉపయోగించటం." లక్షణాలను కలిగివుంటాయి

## వివిధ రకాల సమావేశాలు
వ్యాపారవేత్తలు క్రమబద్ధముగా ఒక చోట సమావేశమై  వ్యాపారాభివృద్ధిపై చర్చలు జరిపి నిర్ణయాలు తీసుకొంటారు. ప్రజలకు తగు సేవలు అందించుటకు, చేస్తున్న సేవలు సక్రమంగా జరుగుతున్నాయా అని తెలుసుకొనుటకు ప్రభుత్వం ఆధ్వర్యంలో క్రమబద్ధముగా ప్రభుత్వాధికారుల, ప్రజాప్రతినిధుల సమావేశాలు జరుగుతుంటాయి. రాజకీయపార్టీలు తమ బలాన్ని పెంచుకొనుటకు తరచుగా కార్యకర్తల సమావేశాలు, ప్రజా సమావేశాలను జరుపుతాయి. కొన్ని సంఘాలు ప్రభుత్వం తమకు కొన్ని ప్రత్యేక సౌకర్యాలు కల్పించాలని కోరుతూ సమావేశాలు ఏర్పాటు చేస్తాయి.

ప్రజల సమావేశం ఏర్పాటుచేసేటప్పుడు సంబంధిత శాఖ నుండి ముందుగా అనుమతి తీసుకోవాల్సి ఉంటుంది. అసంబద్ధమైన, ప్రజలకు అసౌకర్యాన్ని కలుగజేయగలవని భావించిన ప్రజల సమావేశాలకు ప్రభుత్వం అనుమతులు ఇవ్వదు.

## ప్రస్తావనలు

## మరింత చదవడానికి

* 
* 
*  112 pages.

వర్గం:సమావేశాలు
త్రయంబకేశ్వరాలయం (నాసిక్)

**త్రయంబకేశ్వరాలయం** ద్వాదశ జ్యోతిర్లింగాలలో ఒకటి. త్రయంబకేశ్వర్ శివాలయం (श्री त्र्यंबकेश्वर ज्योतिर्लिंग मंदिर) త్రయంబక్ పట్టణంలోని ఒక పురాతన హిందూ దేవాలయం. ఈ క్షేత్రం నాసిక్ పట్టణానికి 28 కిలోమీటర్ల దూరంలో ఉంది. త్రయంబకం లేదా త్రయంబకేశ్వర్ అని పిలిచే ఈ క్షేత్రాన్ని గోదావరి జన్మస్థానంగా పిలుస్తారు. అయితే ఈ క్షేత్రానికి గోదావరి జన్మ స్థానం కొన్ని వందల అడుగుల ఎత్తులో ఉంటుంది.

ఇది నాసిక్ నుండి 24 నక్షిక్ రహదారిలో ఉంది. ఇది హిందూ దేవుడు శివునికి అంకితం చేసిన దేవాలయం. మహారాష్ట్రలోని త్రయంబకేశ్వర్ వద్ద హిందూ వంశావళి నమోదు చేయబడిన పన్నెండు జ్యోతిర్లింగాలలో ఇది ఒకటి. పవిత్ర గోదావరి నది మూలం త్రయంబక్ సమీపంలో ఉంది. ఇండోర్ రాష్ట్రానికి చెందిన ఫడ్నవీస్ అయిన శ్రీమంత్ సర్దార్ రావుసాహెబ్ పార్నేర్కర్ నిర్మించిన ఆలయ ప్రాంగణంలోని కుసావర్త కుంట (పవిత్రమైన చెరువు), భారతదేశం ద్వీపకల్పలో రెండవ పొడవైన నది అయిన గోదావరి నదికి మూలం. కుండ అంచున సర్దార్ ఫడ్నవీస్, అతని భార్య ప్రతిమను చూడవచ్చు. ప్రస్తుత ఆలయాన్ని మొఘల్ పాలకుడు ఔరంగజేబు ధ్వంసం చేసిన తర్వాత పేష్వా బాలాజీ బాజీరావు నిర్మించారు.

## పురాణ ఇతిహాసం, చరిత్ర
thumb|త్రయంబకేశ్వరాలయం|ఎడమ
**త్రయంబకేశ్వరుడు** అనగా పరమశివుడు. 'అంబక 'మంటే 'నేత్ర' మని అర్థం. మూడు నేత్రాలు గల దేవుడు త్రయంబకుడు. సూర్యుడు, చంద్రుడు, అగ్ని - అనే మూడు తేజస్సులు మూడు నేత్రలుగా వెలసిన దేవుడు. పాలభాగంలోని మూడవ నేత్రమే అగ్నినేత్రం. మన్మథుణ్ణి ఈ నేత్రాగ్నితోనే శివుడు భస్మం చేశాడు. స్వర్గం, ఆకాశం, భూమి - అనే మూడు స్థానాలకు సంరక్షకుడైన తండ్రి శివుడు అని కూడా త్రయంబక శబ్దాన్ని వివరిస్తారు. 'త్రయంబకం యజామహే - సుగంధిం పుష్టి వర్ధనమ్' మృత్యుంజయ మహామంత్రంతో మృత్యువు అనగా మరణం నుండి విడుదల చేయమని భక్తులు శివుణ్ణి ప్రార్థిస్తారు.

## ఆలయ విశేషాలు
పూర్వపు ఆలయ విశేషాలు ఎక్కువగా లేకపోయినా ఇప్పటీ ఆలయాన్ని మాత్రం 1730 లో ఛత్రపతి శివాజీ సైన్యాధిపతి బాజీరావు పీష్వా నిర్మించినట్లు శాసనాల ద్వారా తెలుస్తుంది. ఎక్కువభాగం దేవాల నిర్మాణానికి నల్ల శాణపు రాయిని ఉపయోగించారు.

ఈ ఆలయం హేమంత్‌పంతీ శైలికి చెందిన నిర్మాణం. ఆలయం చుట్టూ నిర్మాణం లోపలివైపు చతుర్స్రాకారంగానూ బయటి వైపుకు నక్షత్రాకారంగానూ ఉంటుంది.

### కుశావర్తనం, గోదావరి పుట్టుక
గర్భగుడికి బైటవైపుగా నాలుగు ద్వారాలతో మండపం ఉంటుంది. గర్భగుడిలో కల శివలింగం భూమికి కొంత దిగువలో ఉంటుంది. దాని నుండి నిరంతరం నీటి ఊట ఊరుతూ ఉంటుంది. అది దేవాలయం ప్రక్కన కుశావర్తనం అనే సరోవరంలో కలుస్తూ ఉంటుంది. కుశ అంటే ధర్భ, వర్తం అంటే తీర్ధం అని అర్ధం. దీనిలో స్నానం చేయడం వలన సర్వపాపాలు, రోగాలు పోతాయని భక్తుల విశ్వాసం.

గౌతముడు శివుని మెప్పించి గంగను తీసుకువచ్చే ప్రారంభంలో తన చేతినున్న ధర్భతో గౌతమి చుట్టూ తిప్పాడు. అలా తిప్పిన, ఆవర్తనమైన చోట బ్రహ్మగిరి నుండి గంగ నేలకు దిగి గోదావరిగా ప్రవహించడం మొదలిడిందని పురణాల ప్రకారం కథనం.

## రవాణా మార్గాలు
నాసిక్ నుండి దేవాలయానికి 28 కిలోమీటర్లు. ఇక్కడి నుండి బస్సులు ఉంటాయి. అలాగే రైల్వే స్టేషను నుండి దేవాలయం నలభై కిలోమీటర్లు. ఇక్కడి నుండి ప్రవేట్ వ్యాన్లు బస్సులు ఉంటాయి.

## ఇవికూడా చూడండి
* నాసిక్
* గోదావరి
## మూలాలు

## నోట్సు

*
*
*.
*
*
*
*

## ఇతర లింకులు

*http://www.trimbakeshwar.net/ Information about various puja at trimbakeshwar
*Details of Puja at Trimbakeshwar and Trimbakeshwar Pandits.

వర్గం:పుణ్యక్షేత్రాలు
వర్గం:ద్వాదశ జ్యోతిర్లింగాలు
వర్గం:పర్యాటక ప్రదేశాలు
సమాంతర సినిమా

**సమాంతర సినిమా** అన్నది భారతీయ సినిమాకు చెందిన ఒక సినీ ఉద్యమం. 1950ల్లో పశ్చిమ బెంగాల్ రాష్ట్రంలో బెంగాలీ సినీ పరిశ్రమలో ప్రారంభమైన ఈ సమాంతర సినీ ఉ్యమం భారతదేశ వ్యాప్తంగా ప్రభావం చూపింది. ప్రధానంగా హిందీ కమర్షియల్ సినిమాలు (ప్రస్తుతం బాలీవుడ్ గా పేరొందింది) ప్రధానంగా ప్రాతినిధ్యం వహించే భారతీయ కమర్షియల్ సినిమాలకు ప్రత్యామ్నాయంగా లేక సమాంతరంగా వాస్తవిక కళాత్మక ధోరణులతో వచ్చిన సినిమాలు సమాంతర సినిమాలుగా పేరొందాయి.
ఇటాలియన్ నవ్యవాస్తవికత ధోరణుల నుంచి స్ఫూర్తి పొందిన సమాంతర సినిమా ధోరణులు సరిగా ఫ్రెంచ్, జపనీస్ నవతరంగం ఉద్యమాలకు కొద్దిగా ముందు ప్రారంభమై 1960ల్లో ప్రారంభమైన భారతీయ నవతరంగానికి నేపథ్యంగా, చోదకశక్తిగా నిలిచాయి. ఉద్యమం మొదట్లో బెంగాలీ సినిమాలో ప్రారంభమైంది. అంతర్జాతీయంగా ప్రశంసలు పొందిన సినీ రూపకర్తలు సత్యజిత్ రే, మృణాళ్ సేన్, రిత్విక్ ఘటక్, తపన్ సిన్హా, తదితరులు ఈ ఉద్యమం నుంచి వచ్చారు. ఆపైన బంగ్లాదేశ్, భారతదేశంలోని ఇతర సినీ పరిశ్రమల్లోనూ ప్రాచుర్యం పొందింది. సమాంతర సినిమాలు గంభీరమైన ఇతివృత్తాలు, వాస్తవికత, సహజత్వాలకు పేరొందాయి. ఇవి సాధారణమైన ప్రధాన స్రవంతి కమర్షియల్ భారతీయ సినిమాల్లోని డాన్స్, పాటలు, అసహజమైన సన్నివేశాల ధోరణులను తిరస్కరించాయి. ఆనాటి సాంఘిక రాజకీయ వాతావరణాన్ని గమనిస్తూ సినిమాల ద్వారా వ్యాఖ్యానించడం కూడా సమాంతర సినిమా రూపకర్తలు విరివిగా చేశారు.
## చరిత్ర
### మూలాలు
భారతీయ సినిమాలో వాస్తవికతకు మూలాలు 1920లు, 30ల నుంచి ఉన్నాయి. అలాంటి ధోరణులకు ఉదాహరణగా బాబూరావ్ పెయింటర్ తీసిన 1925 నాటి నిశ్శబ్ద సినీ క్లాసిక్ *సవ్కారీ పాష్* (ఆంగ్లంలో పేరు *ఇండియన్ షైలాక్*)ను చెప్పుకోవచ్చు. సినిమా ఇతివృత్తం ఓ పేద రైతు (వి. శాంతారాం) దురాశాపరుడైన వడ్డీవ్యాపారి మోసానికి భూమి కోల్పోయి, తప్పనిసరి స్థితిలో పట్నానికి వలసవెళ్ళి మిల్లు కార్మికుడు కావడం. వాస్తవిక చిత్రాలకు నాందిగా ప్రశంసలు పొందింది. 1937లో శాంతారాం తీసిన *దునియా నే మానే* భారత సమాజంలో మహిళ ఎదుర్కొంటున్న దుర్భర స్థితిని విమర్శిస్తూ వాస్తవిక చిత్రీకరణతో సాగింది.

## మూలాలు

వర్గం:భారతీయ సినిమా
భాగ్యరాజ్

**కె. భాగ్యరాజ్**  ఒక ప్రముఖ తమిళ నటుడు, దర్శకుడు, రచయిత, నిర్మాత. కొన్ని తెలుగు, హిందీ సినిమాలు, సీరియళ్ళకు కూడా రచన, దర్శకత్వం చేశాడు. *ముంధనై ముడిచ్చు* (1983) అనే సినిమాకు గాను తమిళనాడు ప్రభుత్వం తరఫున ఉత్తమ నటుడిగా పురస్కారం అందుకున్నాడు. భాగ్య అనే వార పత్రికకు సంపాదకుడు. కొన్ని నవలలు కూడా రాశాడు. 

## వ్యక్తిగతం
భాగ్యరాజా తమిళనాడు లోని ఈరోడ్ జిల్లాలోని వెళ్ళన్ కోయిల్ అనే ఊర్లో జన్మించాడు. ఆయన తల్లిదండ్రులు కృష్ణస్వామి, అమరావతియమ్మ. ఆయన రెండు సార్లు పెళ్ళి చేసుకున్నాడు. మొదటి భార్య ప్రవీణను 1981 లో వివాహం చేసుకున్నాడు. ఆమె కామెర్లతో 1983లో మరణించింది. తరువాత 1984లో పూర్ణిమా జయరాం తో పెళ్ళి జరిగింది. ఆమె *డార్లింగ్ డార్లింగ్ డార్లింగ్* (1983)అనే సినిమాలో ఆయన సహనటి.  వీరిద్దరూ నటీమణులే. వారికి  శరణ్య భాగ్యరాజ్ అనే కుమార్తె, శంతను భాగ్యరాజ్ కుమారుడు ఉన్నారు. శరణ్య *పారిజాతం* అనే సినిమాతో, శంతను *సక్కరకట్టి* అనే సినిమాతో సినీరంగంలో ప్రవేశించారు.

## నటించిన సినిమాలు
*  చిలిపి పెళ్ళాం (1990)
*  మేం వయసుకు వచ్చాం (2012)
*  మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు (2004)
*  డిటెక్టివ్‌ (2017)
* అల్లంత దూరాన (2023)
* 35 చిన్న కథ కాదు (2024)

## మూలాలు


వర్గం:తమిళ నటులు
ఉల్లిపాలెం (మచిలీపట్నం)

**ఉల్లిపాలెం (మచిలీపట్నం)** కృష్ణా జిల్లా, మచిలీపట్నం ఉత్తర మండలానికి చెందిన రెవెన్యూయేతర  గ్రామం. 

## గ్రామ భౌగోళికం
సముద్రమట్టానికి 7 మీ.ఎత్తు
## రవాణా సౌకర్యాలు
మచిలీపట్నం,పెడన నుండి రోడ్డురవాణా సౌకర్యం ఉంది. రైల్వేస్టేషన్; మచిలీపట్నం, విజయవాడ ప్రదాన రైల్వేస్టేషన్ 69 కి.మీ

## విద్యా సౌకర్యాలు
హర్ష జూనియర్ కాలేజి, అరిసెపల్లి.
## గ్రామ పంచాయతీ
ఉల్లిపాలెం (మచిలీపట్నం) గ్రామం, పోతేపల్లి (మచిలీపట్నం) గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
శ్రీ హేమా కోదండరామాలయం. 
## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లింకులు

వర్గం:మచిలీపట్నం ఉత్తర మండలం లోని రెవెన్యూయేతర గ్రామాలు